Hólmarar stóðu sig vel í gærkvöldi þegar þeir mættu liði Njarðvíkinga á heimavelli sínum í Stykkishólmi í Dominos deild karla í körfubolta . Minnugir ófaranna á Ísafirði í síðustu umferð mættu þeir tilbúnir til leiks frá fyrstu mínútu og var að sjá frá byrjun að þeir væru staðráðnir í að taka stigin tvö sem í boði voru . Skínandi frammistaða í fyrsta leikhluta tryggði þeim 15 stiga forskot , 16:31 , en nokkur slaki í öðrum leikhluta gerði það að verkum að saman dró með liðunum og var staðan í hálfleik 40 : 46 fyrir Snæfelli . Jafnara var með liðunum í síðari hálfleik . Njarðvíkingar komust þó ekki yfir en náðu þó að jafna leikinn um miðjan fjórða leikhluta . Snæfell réði hins vegar ferðinni síðustu mínútur leiksins og lönduðu kærkomnum og mikilvægum sigri . Lokastaðan 77 : 90 fyrir Snæfelli . Bandaríkjamaðurinn Vance Cooksey stóð sig manna best í liði Hólmara með 21 stig , 12 stoðsendingar og 7 fráköst . Sigurður Á. Þorvaldsson átti einnig góðan leik með 17 stig og 11 fráköst og þá skoraði Pálmi Freyr Sigurgeirsson 14 stig . Einnig skoruðu þeir Stefán Karel Torfason 13 , Finnur A. Magnússon 10 , Jón Ólafur Jónsson og Sveinn A. Davíðsson 6 hvor og Kristján P. Andrésson 3 Snæfell er eftir sigurinn í 8. sæti deildarinnar með 10 stig en liðið er jafnt Þór Þorlákshöfn og Haukum að stigum sem verma 7. og 6. sæti . Næsti leikur Snæfells og sá síðasti fyrir jól fer fram á morgun gegn Keflavík og fer leikurinn fram suður með sjó og hefst kl. 16:30 .